Муртино

Муртино — село во Општина Струмица, во околината на градот Струмица. Во периодот 1996-2004, селото било седиште на поранешната истоимена општина, која била споена со Општина Струмица.

 Географија и местоположба 

Муртино се наоѓа во Струмичко Поле, во југоисточниот дел на Република Македонија. Од најблискиот град Струмица е оддалечен 8 км. Надморската височина во селото е 212 м а површината на селото изнесува 1.640 ха.

Селото граничи со Свидовица, Банско, Сачево, Моноспитово, Робово, Еднокуќево, Бајрамбос, Кочули.

 Историја 

Првите податоци за селото потекнуваат уште од турско време, кога првобитната местоположба на селото била на ридот кој се наоѓа на Беласица, јужно од сегашната положба на селото. Сегашната местоположба е некогашен чифлик на турскиот бег. Се верува дека името на селото потекнува од бегот Мурат, кому и му припаѓал и чифликот.

Првиот познат населеник е таканаречениот дедо Јове, кој се преселил од мариовските села и дошол во Муртино, бидејќи убил тогаш некој познат турчин и за да не биде убиен се преселил со своето семејство. Тој имал неколку синови од кој најпознатиот се викал Атанас, тој бил кмет на селото и многу богат човек, го помагал Илинденското востание дури го криумчарел Гоце Делчев, преку Беласица за да оди во Солун. Давал пари за да се купи оружје, муниција итн. Сѐ уште има остатоци од ова семејство на Дедо Јове, сега познати како Јовевци, сите живеат во маалото наречено Чифлик.

Во селото била отворена една од првите евангелско-методистички цркви во Македонија. Кон почетокот на XX век, според статистиката од Бранков, бројот на протестантите во Струмичко изнесувал 624 лица, од кои 208 живееле во Муртино. Освен црква, во селото имало изградено и протестантско училиште. Нивниот број значително се намалил по крајот на Балканските војни.

Муртино во 1996 станува општина. Во општината биле и селата Моноспитово, Бансκо и Сачево. Општина Муртино постои два мандати, во првиот мандат κаκо градоначалниκ е избран Ацо Христов од редовите на партијата ВМРО-ДПМНЕ, по потеκло од Муртино. Во вториот мандат со лоκалните избори одржани во 2000 година κаκо градоначалниκ е избран Стојан Бансκолиев исто таκа од партијата ВМРО-ДПМНЕ, и осто со потеκло од Муртино. Со териториалната поделба во 2005 година, изгласана во собранието на Маκедонија, Општина Муртино е распуштена. Моноспитово се припојува во Општина Босилово, а Муртино со Бансκо и Сачево се припојуваат во Општина Струмица.

 Стопанство 

Претежно занимање на населението е земјоделството. Обработливото земјиште во селото зафаќа површина од 688 ха.

 Население 

Според статистиката на Васил К’нчов („Македонија. Етнографија и статистика“) од 1900 година во Муртино живееле 560 жители, сите Македонци.Кънчов, Васил. „Македония. Етнография и статистика“. София, 1900, стр. 160. Според егзархискиот секретар Димитар Мишев, („La Macédoine et sa Population Chrétienne“) во 1905 година во Муртино имало 688 Македонци, од кои 480 под врховенството на Бугарската егзархија и 208 протестанти.Brancoff, D.M. "La Macédoine et sa Population Chrétienne". Paris, 1905, pp. 106-107.

Според германска карта издадена во 1941 година, а заснована на пописот на Кралството Југославија од 1931 година, селото имало 1.100 Македонци.

Во 1961 година селото има 1.922 жители, додека во 1994 година има 2.159 жители.

Според пописот на населението на Македонија од 2002 година, селото има 2.209 жители, од кои 2.203 Македонци, 2 Срби и 4 останати.Попис на населението, домаќинствата и становите во Република Македонија, 2002 - Книга X

Според последниот попис од 2021 година, во селото живееле 1.740 жители, од кои 1.653 Македонци, 2 Албанци, 1 Србин, 2 останати и 82 лица без податоци.

 Општествени установи 
 Основно училиште „Маршал Тито“                                  
 пошта                                                      
 амбуланта
 бензинска пумпа
 земјоделско здружение „Агро унија“
 ветеринарна станица
 дом на културата
 спортска сала
 РЕ на ЈПКД Комуналец — Струмица

Самоуправа и политика

 Избирачко место 

Во селото постојат избирачките места бр. 1840 и 1841 според Државната изборна комисија, сместени во основното училиште и месната заедница.

На претседателските избори во 2019 година, на овие избирачки места биле запишани вкупно 1.721 гласач.

На Македонски парламентарни избори во 2020 година, на овие избирачки места биле запишани вкупно 1.714 гласачи.

 Културни и природни знаменитости 
 Црква „Св. Ѓорѓи“
 Евангелско-методистичка црква

 Редовни настани 
На верскиот празник Свети Ѓорѓи, познат и како Ѓурѓовден се одржува трка со коњи.

 Личности 
 Атанас Јовев — војвода на ВМРО
 Туше Трајков Бансколев — македонски револуционер од ВМОРО.
 Васил Јованов Витанов — македонски револуционер од ВМОРО.
 Васил Влахов — македонски револуционер од ВМОРО.
 Ристо Дончев Горгев — македонски револуционер од ВМОРО.
 Панде Христов Јовев — македонски револуционер од ВМОРО.
 Коце Атанасов Патаров — македонски револуционер од ВМОРО.
 Панде Галев Стојанов — македонски револуционер од ВМОРО.
 Ден Дончев — министер во владата на Македонија во времето на Љубчо Георгиевски потекнува од Муртино.
 Зоран Заев — градоначалник на Струмица во три мандата, водач на СДСМ од 2013 до 2021 и премиер на Македонија од 2017 до 2021, потекнува од Муртино.
 Ванчо Панчев — пратениκ во собранието на Маκедонија од 1998 до 2002 потеκнува од Муртино.

 Култура и спорт 
 ФК Младост
 РК Муртино

 Поврзано 
 Струмичко
 Струмичко Поле

 Наводи 

 Надворешни врски 


Категорија:Струмички села
Категорија:Села во Македонија
Категорија:Села во Општина Струмица